Nafarroako Parlamentuko Mahaiak, 2021eko maiatzaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Isabel García Malo andreak aurkezturiko galdera, “COVID-19ak ukitutako sektoreetako langileak birlerrokatzea” 15 DDSS, REACT EU Navarra proiektua dela-eta Nafarroako Enplegu Zerbitzua eta enpresa-sektoreak lankidetzan aritzeko sistemari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko maiatzaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Maribel García Malo andreak honako galdera hau aurkezten du, Eskubide Sozialetako kontseilariak idatziz erantzun dezan:

“COVID-19ak ukitutako sektoreetako langileak birlerrokatzea” 15 DDSS, REACT EU Navarra proiektuaren fitxa teknikoan ezartzen denez, jarduketa-faseen deskribapenean jasotzen da “lankidetza-sistema bat ezarriko dela Nafarroako Enplegu Zerbitzuaren eta krisialdiaren ondoren hobekien kokaturiko enpresa-sektoreen artean”.

Zertan zehazten da lankidetza-sistema hori?

Iruñean, 2021eko maiatzaren 10ean

Foru parlamentaria: Maribel García Malo